ai4bharat/Pralekha huggingface dataset:
இந்திய அரசின் முதன்மை அறிவியல் ஆலோசகரின் அலுவலகம்
இந்தியாவிற்கான பிராணவாயு திட்டம்
மருத்துவப் பிராணவாயுவின் தேவையை எதிர்கொள்வதற்கு பங்குதாரர்கள் மேற்கொண்டுவரும் முயற்சிகளுக்கு வழிவகை செய்வதுதான் இந்திய அரசின் முதன்மை அறிவியல் ஆலோசகர் அலுவலகத்தின் ‘இந்தியாவிற்கான பிராணவாயு திட்டம்’.
இந்தத் திட்டத்தின் கீழ், அவசரகால மூலப் பொருட்களை தேசிய அளவில் விநியோகிப்பது, சிறிய அளவிலான பிராணவாயு ஆலைகளை நிறுவுவது, அழுத்தும் கருவிகள், பிராணவாயு கருவிகள், செறிவூட்டிகள், செயற்கை சுவாசக் கருவிகள் உள்ளிட்ட இறுதிகட்ட பொருட்களைத் தயாரிப்பது முதலிய பணிகளை தேசிய பிராணவாயுக் கூட்டமைப்பு மேற்கொள்கிறது.
இந்தக் கூட்டமைப்பு, உடனடியான மற்றும் குறுகியகால நிவாரணத்தை அளிப்பதில் மட்டும் கவனம் செலுத்தாமல், நீண்டகால தேவைக்கான உற்பத்தி சூழலியலை வலுப்படுத்தும் பணிகளிலும் ஈடுபட்டு வருகிறது.
இந்தியாவை அடிப்படையாகக் கொண்ட உற்பத்தியாளர்கள், புதுமை நிறுவனங்கள் மற்றும் குறு, சிறு, நடுத்தர தொழில் நிறுவனங்களின்  பிராணவாயு ஆலைகள், செறிவூட்டிகள் மற்றும் செயற்கை சுவாசக் கருவிகள் போன்ற அவசரகால உபகரணங்களை ஓர் நிபுணர் குழு மதிப்பீடு செய்கிறது. பாரத் எலக்ட்ரானிக்ஸ் நிறுவனம், டாட்டா கன்சல்டிங் பொறியாளர்கள், பெங்களூருவின் சி-கேம்ப், கான்பூர், தில்லி, மும்பை மற்றும் ஹைதராபாத்தின் இந்திய தொழில்நுட்பக் கழகங்கள், போபாலில் உள்ள அறிவியல் கல்வி மற்றும் ஆராய்ச்சிக்கான இந்திய கழகம், புனேவின் வென்ச்சர் சென்டர் மற்றும் 40-க்கும் மேற்பட்ட குறு, சிறு, நடுத்தர தொழில் நிறுவனங்கள், உற்பத்தி மற்றும் விநியோகக் கூட்டமைப்பில் இடம்பெற்றுள்ளன.
இத்திட்டம் குறித்த சந்தேகங்களுக்கு industry-engagement[at]psa[dot]gov[dot]in என்ற மின்னஞ்சலைத் தொடர்பு கொள்ளலாம்.
கொவிட்-19 திட்டங்கள் பற்றிய கூடுதல் தகவல்களுக்கு:
https://www.psa.gov.in/innovation-science-bharat
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1726727
மத்திய அமைச்சரவை
பிம்ஸ்டெக் நாடுகளுக்கு இடையேயான மின்தொகுப்பை உருவாக்குவதற்கான புரிந்துணர்வு ஒப்பந்தத்தை மேற்கொள்ளவும், உறுதிசெய்யவும் மத்திய அமைச்சரவை ஒப்புதல்
பிம்ஸ்டெக் நாடுகளை இணைக்கும் மின்சாரத் தொகுப்பை உருவாக்குவதற்கான புரிந்துணர்வு ஒப்பந்தத்துக்கு கையெழுத்திடும் மின்சாரத் துறை அமைச்சகத்தின் பரிந்துரைக்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. நேபாளத்தில் விரைவில் நடைபெற உள்ள பிம்ஸ்டெக் எரிசக்தி துறை அமைச்சர்களின் மூன்றாவது கூட்டத்தில், பிம்ஸ்டெக் நாடுகளுக்கு இடையே இந்த ஒப்பந்தம் கையெழுத்தாகும்.
பின்னணி
பல்துறை தொழில்நுட்ப மற்றும் பொருளாதார ஒத்துழைப்புக்கான வங்காள விரிகுடா நடவடிக்கை  என்பது, சர்வதேச அமைப்பு ஆகும். இதில், தெற்கு ஆசியா மற்றும் தென்கிழக்கு ஆசியாவைச் சேர்ந்த சில நாடுகள் இடம்பெற்றுள்ளன. இதன்படி, பங்ளாதேஷ், இந்தியா, மியான்மர், இலங்கை, தாய்லாந்து, பூட்டான், நேபாளம் ஆகிய நாடுகள் உறுப்பினர்களாக உள்ளன. புதுதில்லியில் 2005-ம் ஆண்டு அக்டோபர் 4-ல் நடைபெற்ற பிம்ஸ்டெக்கின் முதலாவது எரிசக்தி அமைச்சர்கள் கருத்தரங்கில், “பிம்ஸ்டெக் அமைப்பில் எரிசக்தி ஒத்துழைப்பு நடவடிக்கைகளுக்கான திட்டம்” வகுக்கப்பட்டது. “பிம்ஸ்டெக் நாடுகளுக்கு இடையே மின்சார பரிமாற்றம் மற்றும் வளர்ச்சித் திட்டம்,” என்ற இந்தத் திட்டத்தின்படி, நாடுகளை இணைக்கும் வகையிலான தொகுப்பை அமைப்பதற்கான புரிந்துணர்வு ஒப்பந்தத்துக்கான வரைவு அறிக்கையை அளிப்பதற்காக தாய்லாந்து தலைமையில் அதிரடிக் குழு அமைக்க முடிவுசெய்யப்பட்டது. இந்தக் குழுவில் உறுப்பு நாடுகளின் பிரதிநிதிகளும் இடம்பெறுவது என முடிவுசெய்யப்பட்டது. பிம்ஸ்டெக் நாடுகளுக்கு இடையே மின்சார பரிமாற்றங்களுக்கான அதிரடிக் குழு, ஒட்டுமொத்தமாக 5 முறை கூடி ஆலோசனை நடத்தியது. மார்ச் 16, 2015-ல் நடைபெற்ற அதிரடிக் குழுவின் கூட்டத்தில் பிம்ஸ்டெக் நாடுகளுக்கு இடையே தொகுப்பை உருவாக்குவதற்கான வரைவு புரிந்துணர்வு ஒப்பந்தம் இறுதிசெய்யப்பட்டது.
கோவாவில் அக்டோபர் 16, 2016-ல் பிம்ஸ்டெக் தலைவர்கள் சந்திப்பு நடைபெற்றது. அப்போது, பிம்ஸ்டெக் நாடுகளுக்கு இடையேயான தொகுப்பை உருவாக்குவதற்கான புரிந்துணர்வு ஒப்பந்தத்துக்கு கையெழுத்திடுவதை விரைவுபடுத்த முடிவுசெய்யப்பட்டது. 2017-ம் ஆண்டு ஜனவரி 11 மற்றும் 12-ல் நடைபெற்ற எரிசக்திக்கான பிம்ஸ்டெக் மூத்த அதிகாரிகளின் 4-வது கூட்டத்தில், புரிந்துணர்வு ஒப்பந்தம் குறித்து ஆலோசிக்கப்பட்டு, இறுதிசெய்யப்பட்டது.
பலன்கள்
மின்சார வர்த்தகத்துக்காக நாடுகளுக்கு இடையேயான தொகுப்பை செயல்படுத்துவதற்கு ஒருங்கிணைந்து செயல்படுவதற்காக பிம்ஸ்டெக் கூட்டமைப்பில் உள்ள நாடுகள் விரிவான வழிமுறையை உருவாக்க புரிந்துணர்வு ஒப்பந்தம் வழிவகை செய்யும். பிம்ஸ்டெக் பிராந்தியத்தில் நியாயமான மற்றும் அதிகபட்ச மின்சாரப் பரிமாற்றத்தை ஊக்குவிக்கும் நோக்கத்தில் செயல்படுத்தப்படும்.
இந்த புரிந்துணர்வு ஒப்பந்தம் மூலம் கீழ்க்காணும் நடவடிக்கைகள் இருக்கும்:
- எந்தவொரு பாகுபாடும் இல்லாமல், பரஸ்பரம் பயனளிக்கும் வகையில், பிராந்தியத்தில் உள்ள எரிசக்தி வளங்கள், உயர்ந்தபட்சம் பயன்படுத்தப்படும். இது ஒவ்வொரு நாடுகளின் சட்டங்கள், விதிகள் மற்றும் விதிமுறைகளின் அடிப்படையில் இருக்கும்.
- பிராந்திய மின்சார இணைப்பை உருவாக்குவதன் மூலம், திறமையான, பொருளாதார மற்றும் மின்சார அமைப்புகளை பாதுகாப்பாக செயல்படுத்துவதற்கான தேவையை நிறைவுசெய்ய ஊக்குவிக்கப்படும்.
- பிராந்தியம் முழுமைக்கும் உற்பத்தி திறனை அதிகரிப்பதற்கு அதிகபட்ச மூலதன முதலீட்டு தேவையை நிறைவுசெய்வது.
- எல்லைதாண்டிய இணைப்புகள் மூலம், மின்சாரம் பகிர்ந்து கொள்ளப்படும்.
சுற்றுலா அமைச்சகம்
“21-ஆம் நூற்றாண்டில் நேதாஜி சுபாஷ் சந்திர போசின் முக்கியத்துவம்” என்னும் தலைப்பில் இணைய கருத்தரங்கை சுற்றுலா அமைச்சகம் நடத்தியது
“21-ஆம் நூற்றாண்டில் நேதாஜி சுபாஷ் சந்திர போசின் முக்கியத்துவம்” என்னும் தலைப்பில் நமது தேசத்தை பாருங்கள் வரிசையின் கீழ் 73-வது இணைய கருத்தரங்கை 2021 ஜனவரி 22 அன்று மத்திய சுற்றுலா அமைச்சகம் நடத்தியது
நேதாஜி குறித்த திறந்தவெளி தளத்தின் ஒருங்கிணைப்பாளரும், செய்தி தொடர்பாளருமான திரு சந்திர குமார் போஸ் இந்த இணைய கருத்தரங்கை வழங்கினார். இந்திய சமூக ஜனநாயக பேரவையோடு இணைந்துள்ள அவர், சமூக பணிகளில் ஈடுபட்டுள்ளார்.
கொல்கத்தா மற்றும் லண்டனில் செயல்பட்டு வரும் ஆய்வு நிறுவனமான நேதாஜி சுபாஷ் ஃபவுண்டேசன் என்னும் அமைப்புடனும் அவர் இணைந்து பணியாற்றுகிறார். ஆசாத் ஹிந்த் ஃபௌஜ் மற்றும் நேதாஜி சுபாஷ் சந்திர போஸ் குறித்த ஆராய்ச்சியில் இந்நிறுவனம் ஈடுபட்டுள்ளது.
ஜனவரி 22 அன்று நடைபெற்ற இணைய கருத்தரங்கில், இந்திய சுதந்திர போரட்டத்திற்கு நேதாஜி ஆற்றிய பங்கு குறித்தும், அவரது லட்சியங்கள், தத்துவங்கள் மற்றும் ஒன்றுபட்ட & வளமான இந்தியாவுக்கான அவரது கனவு குறித்தும் எடுத்துரைக்கப்பட்டது.
இணைய கருத்தரங்கின் காணொலியை https://www.youtube.com/channel/UCbzIbBmMvtvH7d6Zo_ZEHDA/featured என்னும் முகவரியிலும், இந்திய அரசின் சுற்றுலா அமைச்சகத்தின் அனைத்து சமூக ஊடக தளங்களிலும் காணலாம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே
காணவும்: https://pib.gov.in/PressReleasePage.aspx?PRID=1691566
பிரதமர் அலுவலகம்
பாக்யாங் விமான நிலையத்தை பிரதமர் திறந்து வைத்தார் - இந்திய விமானப் போக்குவரத்து வசதியை பெறுகிறது
பிரதமர் திரு.நரேந்திர மோடி சிக்கிம் மாநிலத்தில் பாக்யாங் புதிய விமான நிலையத்தை இன்று திறந்து வைத்தார். இமாலய மாநிலமான அங்கு முதல் விமான நிலையம் உருவாகியுள்ளது, இது நாட்டின் 100-வது விமான நிலையம் ஆகும்.
இவ்விழாவை ஒட்டி அங்கு திரளாக கூடியிருந்த மக்களிடையே பேசிய பிரதமர், இந்த நாள் சிக்கிம் மாநிலத்திற்கு வரலாற்று சிறப்பு மிக்க நாளாகும் என்றும், இந்தியாவுக்கும் இது முக்கியமான நாள் என்றும் குறிப்பிட்டார். பாக்யாங் விமான நிலையம் திறக்கப்பட்டதோடு இந்தியாவில் 100-வது விமான நிலையத்தை நாம் உருவாக்கியிருப்பதை பெருமிதத்தோடு தெரிவித்த பிரதமர், சிக்கிம் மாநிலத்தைச் சேர்ந்த இளம் கிரிக்கெட் வீரரான நிலோஷ் லாமிச்சானே அண்மையில் நடைபெற்ற விஜய் ஹசாரே கோப்பைக்கான போட்டியில் சதம் அடித்து சாதனை படைத்ததையும் சுட்டிக்காட்டினார்.
பாக்யாங் விமான நிலையம் சிக்கிம் மாநிலத்திற்கு இனி விமானப் போக்குவரத்து வசதியை பெரிதும் எளிதாக்கிவிடும் என்று பிரதமர் கூறினார். சாமானிய மனிதருக்கும் இதன் மூலம் பயன் கிடைப்பதை உறுதி செய்யும் வகையில், உடான் திட்டத்தின் ஒரு பகுதியாக இந்த விமான நிலையம் அமைந்துள்ளது என்றார் பிரதமர்.
வடகிழக்கு பிராந்தியம் முழுமையும் உள்கட்டமைப்பு மற்றும் விமானப் போக்குவரத்து வசதி துரிதமாகக் கிடைப்பதற்கு முக்கியத்துவம் அளிக்கப்படும் என்றும் பிரதமர் தெரிவித்தார். வளர்ச்சிப் பணிகளை ஆய்வு செய்வதற்காக வடகிழக்கு மாநிலங்களுக்கு தாம் பலமுறை நேரடியாக வருகை தந்திருப்பதை அவர் குறிப்பிட்டார். இது தவிர மத்திய அமைச்சர்கள் பலரும், இந்த பிராந்தியத்திற்கு அடிக்கடி வருகை புரிவதாகவும் அவர் தெரிவித்தார். இதன் பலன்கள் தற்போது வெளிப்படையாக தெரிவதை சுட்டிக்காட்டிய பிரதமர், விமானம் மற்றும் ரயில் போக்குவரத்து, சிறந்த சாலை வசதிகள், பெரிய பாலங்கள் உள்ளிட்டவையே இதற்குக் காரணம் என்றும் குறிப்பிட்டார்.
நாட்டில் தற்போது இயங்கிவரும் 100 விமான நிலையங்களில், 35 விமான நிலையங்கள் கடந்த நான்கு ஆண்டுகளாக இயங்கி வருவதாகவும் அவர் தெரிவித்தார்.
சிக்கிம் மாநிலத்தின் முன்னேற்றத்தின் காரணம் இயற்கை முறையிலான விவசாயமே என்பதை பிரதமர் சுட்டிக்காட்டினார். ‘இயற்கை முறையில் பலனளிக்கும் வடகிழக்கு பிராந்திய மேம்பாட்டு இயக்கம்’ மத்திய அரசால் தொடங்கப்பட்டிருப்பதாகவும் பிரதமர் திரு. நரேந்திர மோடி குறிப்பிட்டார்.
------
(Visitor Counter : 180
நிதி அமைச்சகம்
17 மாநிலங்களுக்கு வருவாய் பற்றாக்குறை மானியம் ரூ.9,871 கோடி விநியோகம் : தமிழகத்துக்கு ரூ.183.67 கோடி
17 மாநிலங்களுக்கு 2021-22ம் ஆண்டுக்கான பகிர்வுக்கு பிந்தைய வருவாய் பற்றாக்குறை மானியத்தின் 2வது மாதத் தவணைத் தொகை ரூ.9,871 கோடியை மத்திய நிதியமைச்சகத்தின் செலவினத்துறை இன்று வழங்கியது. இதில் தமிழகத்துக்கு ரூ.183.67 கோடி கிடைத்துள்ளது.
இந்த 2வது தவணை விநியோகத்துடன், மொத்தம் ரூ.19,742 கோடி, இந்த நிதியாண்டில் முதல் 2 மாதத்தில், பகிர்வுக்கு பிந்தைய வருவாய் பற்றாக்குறை மானியமாக மாநிலங்களுக்கு வழங்கப்பட்டுள்ளது.
அரசியல் சாசனத்தில் 275வது பிரிவின் படி இந்த பகிர்வுக்கு பிந்தைய வருவாய் பற்றாக்குறை மானியத்தை மத்திய அரசு வழங்குகிறது. பகிர்வுக்குப்பின் மாநிலங்களின் வருவாய் கணக்கில் உள்ள இடைவெளியை போக்க, நிதி ஆணையத்தின் பரிந்துரைப்படி இந்த மானியங்கள் மாதத் தவணைகளாக வழங்கப்படுகின்றன.
17 மாநிலங்களுக்கு பகிர்வுக்கு பிந்தைய வருவாய் பற்றாக்குறை மானியத்தை வழங்க 15வது நிதி ஆணையம் பரிந்துரைத்துள்ளது.
பகிர்வுக்கு பிந்தைய வருவாய் பற்றாக்குறை மானியத்துக்கு பரிந்துரைக்கப்பட்ட மாநிலங்கள்: ஆந்திர பிரதேசம், அசாம், ஹரியானா, ஹிமாச்சல் பிரதேசம், கர்நாடகா, கேரளா, மணிப்பூர், மேகாலயா, மிசோரம், நாகாலாந்து, பஞ்சாப், ராஜஸ்தான், சிக்கிம், தமிழ்நாடு, திரிபுரா, உத்திரகாண்ட் மற்றும் மேற்கு வங்கம்.
இந்த மானியத்தை பெற மாநிலங்களுக்கான தகுதி, மானியத்தின் அளவு ஆகியவை, மாநிலத்தின் வருவாய் மற்றும் செலவினங்களின் மதிப்பீடுகளுக்கு இடையே உள்ள இடைவெளி அடிப்படையில் நிதி ஆணையத்தால் முடிவு செய்யப்பட்டது.
2021-22ம் ஆண்டுக்கான மதிப்பீட்டு பகிர்வும் நிதி ஆணையத்தால் கணக்கில் எடுத்துக் கொள்ளப்பட்டது.
2021-22ம் நிதியாண்டில் 17 மாநிலங்களுக்கு பகிர்வுக்கு பிந்தைய வருவாய் பற்றாக்குறை மானியமாக மொத்தம் ரூ.1,18,454 கோடி வழங்க வேண்டும் என 15வது நிதி ஆணையம் பரிந்துரைத்துள்ளது. இந்த மானியம் மாநிலங்களுக்கு 12 மாத தவணைகளாக வழங்கப்படுகிறது.
தமிழகத்துக்கு 2வது தவணையாக ரூ.183.67 கோடியும், ஏப்ரல் மற்றும் மே மாதத்துடன் சேர்த்து மொத்தம் ரூ.367.34 கோடியும் வழங்கப்பட்டுள்ளது.
மாநிலவாரியாக வழங்கப்பட்ட பகிர்வுக்கு பிந்தைய வருவாய் பற்றாக்குறை மானியத்தின் விவரத்தை கீழேயுள்ள இணைப்பில் பார்க்கவும்:
https://pib.gov.in/PressReleasePage.aspx?PRID=1716497
தகவல் மற்றும் ஒலிபரப்பு அமைச்சகம்
நியூஸ் ஆன் ஏர் செயலியில், பணியாற்றும் மக்கள் அதிகம் இணைந்துள்ளனர்
நியூஸ் ஆன் ஏர் செயலியில் ஒலிபரப்பப்படும் அகில இந்திய வானொலியின் நேரடி நிகழ்ச்சிகளை, புனே, பெங்களூரு, ஐதராபாத், மும்பை, மற்றும் கொச்சியை சேர்ந்த, தொழிலாளர்கள் அதிகம் கேட்கின்றனர். அகில இந்திய வானொலியில், நேரடி நிகழ்ச்சிகளை கேட்பவர்களில் 75 சதவீதம் பேர், 25 வயது முதல் 64 வயதுக்கு உட்பட்டவர்கள்.
இந்திய முன்னணி நகரங்களின் சமீபத்திய தரப்பட்டியலில், நியூஸ் ஆன் ஏர் செயலியில், அகில இந்திய ரேடியோவின் நேரடி நிகழ்ச்சிகள், மிகவும் பிரபலம். நகரங்களின் தரப்பட்டியலில் சென்னை மற்றும் அகமதாபாத் நகரங்கள் முன்னேறியுள்ளன. தில்லி தேசிய தலைநகர் மண்டலம் மற்றும் ஜெய்ப்பூர் ஆகிய நகரங்கள் பின்தங்கியுள்ளன.
நியூஸ் ஆன் ஏர் செயலியின், அகில இந்திய ரேடியோவின் நேரடி நிகழ்ச்சிகள் பிரபலமாக உள்ள நகரங்கள், முன்னணி நேரடி ஒலிபரப்பு நிகழ்ச்சிகள் ஆகியவற்றை கீழ்கண்ட இணைப்பில் பார்க்கலாம்,
இந்த தரவரிசை ஆகஸ்ட் 16ம் தேதி முதல் ஆகஸ்ட் 31ம் தேதி வரை மேற்கொள்ளப்பட்ட ஆய்வுகளின் அடிப்படையிலானது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753847
-----
(Visitor Counter : 153
சுகாதாரம் மற்றும் குடும்ப நலத்துறை அமைச்சகம்
ஒருங்கிணைந்த மருத்துவத் துறையில் இணைந்து ஆராய்ச்சி செய்வதற்கான புரிந்துணர்வு ஒப்பந்தத்தில் இந்திய மருத்துவ ஆராய்ச்சி கவுன்சிலும், ஆயுஷ் அமைச்சகமும் கையெழுத்திட்டன
நாட்டின் சுகாதார உள்கட்டமைப்பை வலுப்படுத்துவதும் நோக்கிலும், பாரம்பரிய மருத்துவத்தை முன்னிலைப்படுத்தும் வகையிலும், மத்திய சுகாதார அமைச்சகத்தின் கீழுள்ள இந்திய மருத்துவ ஆராய்ச்சி கவுன்சில்  மற்றும் ஆயுஷ் அமைச்சகம் இடையே ஒருங்கிணைந்த மருத்துவத் துறையில் இணைந்து ஆய்வு செய்வதற்கான ஒப்பந்தம் இன்று கையெழுத்தானது. மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா, மத்திய ஆயுஷ்துறை அமைச்சர் திரு.சர்பானந்தா சோனோவால், மத்திய இணையமைச்சர் டாக்டர் பாரதி பிரவின் பவார், நிதி ஆயோக் உறுப்பினர் டாக்டர் வி.கே பால் ஆகியோர் முன்னிலையில், மத்திய ஆயுஷ் அமைச்சகத்தின் செயலாளர் வைத்யா ஸ்ரீ ராஜேஷ் கோடேச்சா மற்றும் ஐசிஎம்ஆர் செயலாளர் டாக்டர் ராஜீவ் பால் ஆகியோர் இந்த ஒப்பந்தத்தில் கையெழுத்திட்டனர்.
தேசிய அளவில் முக்கியத்துவம் அளிக்கவேண்டிய நோய்களுக்கு சிகிச்சையளிப்பதில், பொது சுகாதார ஆராய்ச்சி முயற்சிகளில் ஆயுஷ் அமைச்சகமும், ஐசிஎம்ஆரும் இணைந்து பணியாற்றுவதற்கான சாத்தியக்கூறுகளை ஆராய இந்த ஒப்பந்தம் திட்டமிட்டுள்ளது. இந்த ஒப்பந்தத்தின் ஒரு பகுதியாக ஆயுஷ் அமைச்சகம் மற்றும் ஐசிஎம்ஆர் இடையே ஒரு குழு உருவாக்கப்படும். இக்குழு காலாண்டுக்கு ஒருமுறை கூடி ஆராய்ச்சித் திட்டங்களை வகுத்து அதனை செயல்படுத்த வேண்டும். மேலும் ஒருங்கிணைந்த மருத்துவத்தில் ஆர்வமுள்ள ஆராய்ச்சியாளர்களின் பங்கேற்புடன் மாநாடுகள், பட்டறைகள், கருத்தரங்குகள் ஆகியவற்றை நடத்தவும் திட்டமிடப்பட்டுள்ளது.
மத்திய ஆயுஷ் அமைச்சகம் மேற்கொண்ட இந்த முயற்சியைப் பாராட்டிய டாக்டர் மாண்டவியா, "பாரம்பரிய அறிவை நவீன ஆராய்ச்சி மற்றும் கண்டுபிடிப்புகளுடன் இணைத்து கையெழுத்திடப்பட்ட இந்த ஒப்பந்தம், அறிவியல் சான்றுகளின் அடிப்படையில் ஆயுர்வேதம் தனக்கான அடையாளத்தை உருவாக்குவதற்கு ஊக்கமளிக்கும்" என்றார். மேலும் அவர், “நவீன அறிவியல் முறைகளைப் பயன்படுத்தி தேசிய முக்கியத்துவம் வாய்ந்த நோய்களுக்கான சிகிச்சை குறித்த ஆதாரங்களை உருவாக்குவதற்காக ஒருங்கிணைந்த ஆராய்ச்சியை இந்த ஒப்பந்தம் ஊக்குவிக்கும்” எனக் கூறினார்.
மத்திய ஆயுஷ் அமைச்சர் திரு.சர்பானந்தா சோனோவால் பேசுகையில், "இந்த ஒப்பந்தம் சான்றுகள் அடிப்படையிலான ஆராய்ச்சியை வலுப்படுத்த உதவும்" என்றார். இரு வேறு நிறுவனங்களின் பலம், வளங்கள் மற்றும் திறன்களை ஒருங்கிணைப்பது நல்ல முடிவுகளைத் தரும் என்றும் அவர் கூறினார்.SMB/CR/KPG
(Visitor Counter : 95
நிதி அமைச்சகம்
மார்ச் 2023-ல் மொத்த ஜிஎஸ்டி மூலம் ரூ 1,60,122 கோடி வசூல்
2022 ஏப்ரல் வசூலுக்கு அடுத்தபடியாக, இரண்டாவது அதிக வசூல்
தொடர்ந்து 12 மாதங்களாக மாதாந்திர ஜிஎஸ்டி வருவாய் ரூ1.4 லட்சம் கோடிக்கு அதிகமாக வசூல் , ஜிஎஸ்டி தொடங்கப்பட்டதில் இருந்து 2வது முறையாக ரூ 1.6 லட்சம் கோடியைத் தாண்டியுள்ளது.
ஜிஎஸ்டி வருவாய் ஆண்டுக்கு ஆண்டு 13% வளர்ச்சி
2022-23க்கான மொத்த வசூல் ரூ18.10 லட்சம் கோடி; முழு ஆண்டுக்கான சராசரி மொத்த மாத வசூல் ரூ1.51 லட்சம் கோடி
2022-23ல் மொத்த வருவாய் கடந்த ஆண்டை விட 22% அதிகமாகும்
தமிழ்நாட்டில் ரூ.9,245 கோடி வசூல்
2023 மார்ச் மாதத்தில் மொத்த ஜிஎஸ்டி வருவாய் ரூ.1,60,122 கோடி, இதில் சிஜிஎஸ்டி ரூ.29,546 கோடி, எஸ்ஜிஎஸ்டி ரூ37,314 கோடி, ஐஜிஎஸ்டி ரூ 82,907 கோடி  செஸ் வருவாய் ரூ.10,355 கோடி . நடப்பு நிதியாண்டில் நான்காவது முறையாக மொத்த ஜிஎஸ்டி வசூல் ரூ1.5 லட்சம் கோடியைத் தாண்டி ஜிஎஸ்டி அமலுக்கு வந்ததில் இருந்து இரண்டாவது அதிகபட்ச வசூலை பதிவு செய்துள்ளது. இந்த மாதம் இதுவரை இல்லாத அளவுக்கு அதிக ஐஜிஎஸ்டி வசூலை கண்டுள்ளது.
ஐஜிஎஸ்டியிலிருந்து சிஜிஎஸ்டிக்கு ரூ 33,408 கோடியும், எஸ்ஜிஎஸ்டிக்கு ரூ28,187 கோடியும் வழக்கமான தீர்வாக அரசு வழங்கியுள்ளது. தீர்வுக்குப் பிறகு மார்ச் 2023ல் மத்திய மற்றும் மாநிலங்களின் மொத்த வருவாய் சிஜிஎஸ்டிக்கு ரூ 62,954 கோடியும், எஸ்ஜிஎஸ்டிக்கு ரூ 65,501 கோடியும் ஆகும்.
2023 மார்ச் மாதத்திற்கான வருவாய் கடந்த ஆண்டு இதே மாதத்தில் ஜிஎஸ்டி வருவாயை விட 13% அதிகமாகும். மார்ச் 2023 இல் ரிட்டர்ன் தாக்கல் இதுவரை இல்லாத அளவுக்கு அதிகமாக உள்ளது.
2022-23 ஆம் ஆண்டிற்கான மொத்த வசூல் ரூ18.10 லட்சம் கோடியாகவும், முழு ஆண்டுக்கான சராசரி மொத்த மாத வசூல் ரூ1.51 லட்சம் கோடியாகவும் உள்ளது. 2022-23ல் மொத்த வருவாய் கடந்த ஆண்டை விட 22% அதிகமாகும்.
தமிழ்நாட்டைப் பொறுத்தவரை கடந்த ஆண்டு மார்ச் மாதம் ரூ 8,023 கோடி வசூலாகியிருந்தது. இந்த ஆண்டு மார்ச் மாதத்தில் இது ரூ.9,245 கோடியாக உயர்ந்துள்ளது. வளர்ச்சி 15.24% ஆகும்.
புதுச்சேரி கடந்த ஆண்டின் மார்ச் மாத வசூலான ரூ.163 கோடியைவிட, இந்த ஆண்டு மார்ச் மாதம் ரூ 204 கோடி வசூலாகியுள்ளது. இது 24.78% அதிகமாகும்.
பிரதமர் அலுவலகம்
அமெரிக்க பயணத்தை முன்னிட்டு பிரதமரின் அறிக்கை
அமெரிக்க அதிபர் ஜோ பைடனின் அழைப்பின் பேரில், 2021 செப்டம்பர் 22ம் தேதி முதல் 25ம் தேதி வரை நான் அமெரிக்க பயணம் மேற்கொள்கிறேன்.
எனது பயணத்தின்போது, அதிபர் ஜோ பைடனுடன், இந்தியா-அமெரிக்காவின் விரிவான உலகளாவிய யுக்தி கூட்டுறவு குறித்து ஆலோசிப்பேன் மற்றும் பிராந்திய மற்றும் உலகளாவிய பரஸ்பர நலன் குறித்த கருத்துக்களையும் பரிமாறிக்கொள்வோம். நமது இரு நாடுகளுக்கும் இடையேயான கூட்டுறவுக்கான வாய்ப்புக்களை , குறிப்பாக அறிவியல் மற்றும் தொழில்நுட்ப துறையில் ஆராய, துணை அதிபர் கமலா ஹாரீஸை சந்திப்பதை எதிர்நோக்கியுள்ளேன்.
முதல் முறையாக நேரடியாக நடைபெறும் நான்கு நாடுகளின்  தலைவர்களின் உச்சிமாநாட்டில் அமெரிக்க அதிபர் ஜோ பைடன், ஆஸ்திரேலிய பிரதமர் ஸ்காட் மாரிஸன், ஜப்பான் பிரதமர் யோஷிஹிதே சுகா ஆகியோருடன் கலந்து கொள்வேன்.
இந்த ஆண்டு மார்ச் மாதத்தில் நடந்த காணொலி உச்சிமாநாட்டின் முடிவுகளை மதிப்பீடு செய்யும் மற்றும் இந்தோ-பசிபிக் பிராந்தியத்துக்கான நமது பகிரப்பட்ட தொலைநோக்கு அடிப்படையில் எதிர்கால நடவடிக்கைகளுக்கான முன்னுரிமைகளை அடையாளம் காணும் வாய்ப்பை குவாட் உச்சி மாநாடு வழங்குகிறது.
ஆஸ்திரேலிய பிரதமர் மாரிஸன் மற்றும் ஜப்பான் பிரதமர் சுகா ஆகியோரையும் சந்தித்து, அந்தந்த நாடுகளுடன் வலுவான இருதரப்பு உறவுகள் குறித்து ஆலோசிப்பேன் மற்றும் பிராந்திய மற்றும் உலகளாவிய விஷயங்கள் பற்றி நமது பயனுள்ள பரிமாற்றங்களை தொடர்வேன்.
ஐ.நா பொது சபையில் ஆற்றும் உரையுடன் எனது பயணத்தை நிறைவு செய்வேன். இதில் கொவிட்-19 பெருந்தொற்று உட்பட அழுத்தம் கொடுக்கும் உலகளாவிய சவால்கள், தீவிரவாதத்தை எதிர்த்து போராடவேண்டிய தேவை, பருவநிலை மாற்றம் மற்றும் இதர முக்கிய விஷயங்கள் குறித்தும் கவனம் செலுத்தப்படும்.
எனது அமெரிக்க பயணம், அமெரிக்காவுடன் விரிவான உலகளாவிய யக்தி கூட்டுறவு, ஜப்பான் மற்றும் ஆஸ்திரேலியாவுடனான ஒருங்கிணைந்த உறவுகளை வலுப்படுத்தும் நிகழ்வாக இருக்கும் மற்றும் முக்கிய உலகளாவிய விஷயங்களில் நமது கூட்டுறவை முன்னோக்கி எடுத்துச் செல்லும் என்று பிரதமர் கூறியுள்ளார்.
------
(
மத்திய பணியாளர் தேர்வாணையம்
ஒருங்கிணைந்த மருத்துவ பணி தேர்வு 2018
மத்திய தேர்வாணையம் யு.பி.எஸ்.சி. 22.07.2018 அன்று நடத்திய ஒருங்கிணைந்த மருத்துவ பணி தேர்வு முடிவுகள் வெளியிடப்பட்டுள்ளது. இது தொடர்பான விவரங்களுக்கு www.pib.nic.in. என்ற இணையதளத்தின் ஆங்கில பதிவினை பார்க்கவும்
பாதுகாப்பு அமைச்சகம்
இந்திய பாதுகாப்புத்துறைக்கான தொடக்க நிறுவனங்களின் சவால் போட்டி  5.0 : பாதுகாப்புத்துறை அமைச்சர் தொடங்கி வைத்தார்
சீர்மிகு பாதுகாப்புத்துறையில் புத்தாக்கம் , பாதுகாப்புத்துறை புத்தாக்க அமைப்பு -ன் கீழ் காணொலி காட்சி மூலம் நடத்தப்பட்ட இந்திய பாதுகாப்புத்துறைக்கான தொடக்க நிறுவனங்களின் சவால் போட்டி 5.0-ஐ பாதுகாப்புத்துறை அமைச்சர் திரு ராஜ்நாத் சிங் இன்று தொடங்கி வைத்தார்.
டிஸ்க் 5.0 சவால் போட்டியின் கீழ், தீர்வு காண்பதற்காக பாதுகாப்பு படைகளின் தரப்பில் இருந்து 13 பிரச்னை அறிக்கைகள், பாதுகாப்பு பொதுத்துறை நிறுவனங்களிடமிருந்து 22 பிரச்னை அறிக்கைகள் வெளியிடப்பட்டன. சூழ்நிலை விழிப்புணர்வு, ஏஆர் தொழில்நுட்பம், செயற்கை நுண்ணறிவு, விமானம்-பயிற்சியாளர், உயிர் பலி ஏற்படுத்தாத சாதனங்கள், 5 ஜி நெட்வொர்க், நீருக்கடியிலான விழிப்புணர்வு, உளவு பார்க்கும் ட்ரோன் மற்றும் தரவு சேகரிப்பு ஆகிய துறைகளில் நிலவும் பிரச்னைகளுக்கு, இந்த போட்டி மூலம் தீர்வு கோரப்பட்டுள்ளது. எதிர்காலத்தில் ராணுவ நன்மையை உறுதி செய்யும் வகையில் வடிவமைக்கப்பட்ட பிரச்சனை அறிக்கைகள் வெளியிடப்பட்டுள்ளன. இதுவரை நடத்தப்பட்ட சவால் போட்டிகளில் இது மிக உயர்ந்தவை.
ஐடெக்ஸ்-டியோ அமைப்பின் முயற்சிகளை பாராட்டிய, திரு ராஜ்நாத் சிங், விடுதலையின் அம்ரித் மகோத்சவம் கொண்டாடும் வேளையில், தொடங்கப்பட்டுள்ள டிஸ்க் 5.0 சவால் போட்டி, பாதுகாப்புத்துறை சுதந்திரத்தில் மற்றொரு படி முன்னேற்றம் என கூறியுள்ளார்.
பாதுகாப்புத்துறையில் தற்சார்பு இந்தியாவை, உருவாக்கும் மத்திய அரசின் தீர்மானத்தை, டிஸ்க் 5.0 பிரதிபலிக்கிறது என அவர் கூறினார். இந்த சவால் போட்டி, முந்தைய போட்டிகளில் இருந்து முன்னேறி, புத்தாக்கம், வடிவமைப்பு மற்றும் மேம்பாட்டை புதிய உச்சத்துக்கு கொண்டு செல்லும் என அவர் நம்பிக்கை தெரிவித்தார்.
அடுத்த 5 ஆண்டுகளில், 5 மடங்கு அதிகமான தொடக்க நிறுவனங்களுக்கு ஐடெக்ஸ் ஆதரவு அளிக்கும் எனவும், முன்னேற்றத்தை துரிதபடுத்தி, செலவை குறைத்து, குறித்த காலத்துக்குள் கொள்முதல் செய்ய வேண்டும் என்பதுதான் நோக்கம் எனவும் பாதுகாப்புத்துறை அமைச்சர் நம்பிக்கை தெரிவித்தார். இதற்கு அடையாளம் காணுதல், உருவாக்குதல், புத்தாக்கம், ஒருங்கிணைப்பு, மற்றும் உள்நாட்டு தயாரிப்பு என்ற 5 கருத்துக்களை பின்பற்ற வேண்டியது அவசியம் என அவர் கூறினார்.
முப்படை தலைமை தளபதி ஜெனரல் பிபின் ராவத், பாதுகாப்புத்துறை செயலாளர் டாக்டர் அஜய் குமார், மற்றும் பாதுகாப்பு அமைச்சக மூத்த அதிகாரிகள் டிக்ஸ் 5.0 தொடக்க நிகழ்ச்சியில் பங்கேற்றனர். கடற்படை தளபதி அட்மிரல் கரம்பிர் சிங், விமானப்படை தளபதி ஏர் சீஃப் மார்ஷல் ஆர்கேஎஸ் பதாரியா, ராணுவத் தளபதி ஜெனரல் எம்.எம்.நரவானே, கூட்டுப்படை குழு தலைவர் வைஸ் அட்மிரல் ஏ.கே.ஜெயின், இளம் கண்டுபிடிப்பாளர்கள் மற்றும் தொழில்துறை பிரதிநிதிகள் ஆகியோர் காணொலி காட்சி மூலம் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747370
குடியரசுத் துணைத் தலைவர் செயலகம்
குடியரசு துணைத் தலைவர் ஜூலை 4ஆம் தேதி அசாம் செல்கிறார்
குடியரசு துணைத் தலைவர் திரு ஜக்தீப் தன்கர் ஜூலை 04, 2023 அன்று அஸ்ஸாமுக்கு செல்கிறார். அங்கு அவர், குவஹாத்தி இந்திய தொழில்நுட்பக் கழகத்தின் ஐஐடி- யின் 25வது பட்டமளிப்பு விழாவில் தலைமை விருந்தினராகக் கலந்து கொள்கிறார்.
குவஹாத்திக்கு வந்தவுடன், குடியரசு துணைத்தலைவர் காமாக்யா கோவிலுக்கு சென்று பிரார்த்தனை செய்து தரிசனம் செய்வார்.
தமது பயணத்தின் போது, ஐஐடி கவுகாத்தியில் உள்ள மாணவர்களுடன் அவர் உரையாடுவார்.
வணிகம் மற்றும் தொழில்துறை அமைச்சகம்
தொடங்கிடு இந்தியா குறித்த சுரேஷ் பிரபு உடனான சமூக ஊடக நேர்முக அமர்வு
தொடங்கிடு இந்தியா திட்டம் தொடர்பாக தற்போதைய தொழில் முனைவோர் எதிர்கால தொழில் முனைவோர் ஆகியோரது அவசரக் கேள்விகளுக்கு நேற்று  சமூக ஊடகத்தில் நேர் அமர்வில் மத்திய வர்த்தகத் தொழில்துறை, சிவில் விமானப் போக்குவரத்துத் துறை அமைச்சர் திரு. சுரேஷ் பிரபு பதில் அளித்தார். தொழில்முனைவோர் அரசிடமிருந்து எத்தகைய ஆதரவுகளை எதிர்பார்க்கலாம் என்பது குறித்தும் அமைச்சர் விளக்கினார். நேற்று மாலை மணி 4.30 முதல் மணி 5 வரை # Ask Prabhu என்ற இணைப்பை பயன்படுத்தி நடைபெற்ற நேர்முக அமர்வில் பங்கேற்பாளர்கள் தங்களது கேள்விகளை முன் வைத்தனர்.
தொழில்முனைவோருக்கு கிடைக்கும் பயன்கள், அவர்களுக்கென அரசு வழங்கி வரும் ஆதரவுகள் குறித்த கேள்விகளுக்கு அமைச்சர் பதில் அளி்த்தார். நாட்டின் தொழில் முனைவோர் வேட்கையை திறந்து விடுவதற்கு அமைச்சர் முக்கியத்துவம் அளித்தார். தொடங்கிடு இந்தியா மைய வலைதளத்தைப் பயன்படுத்தி கூடுதல் ஆதாரங்களையும் கூடுதல் ஆலோசனைகளையும் பெற்றுக் கொள்ளுமாறு தொழில்முனைவோரை அவர் கேட்டுக் கொண்டார். தொடக்க நிலை நிறுவனங்களுக்கும் வரிச்சலுகைகள், தொழில் முனைவுத் திறனில் தங்கள் பங்கேற்பு நமது சமுதாயத்தில் கட்டுப்பாடுகள் மற்றும் வர்த்தகம் குறித்த பொதுவான மனப்பான்மை குறித்த கேள்விகளுக்கு அமைச்சர் பதில் அளித்தார்.
இந்த நிகழ்ச்சியில் பதில் அளிக்கப்பட்ட கேள்விகளை கேட்ட பங்கேற்பாளர்களுக்கு அமைச்சர் கையெழுத்திட்ட பாராட்டுச் சான்றிதழ்கள் அனுப்பி வைக்கப்பட்டன.
----
(Visitor Counter : 77
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்கள் வசம் சுமார் 3.29 கோடி கொவிட் தடுப்பூசிகள் கையிருப்பு
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 45.37 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் கூடுதலாக 11,79,010 தடுப்பூசிகள் வழங்கப்படவிருக்கின்றன.
இன்று காலை 8 மணி வரையிலான தரவுகளின் அடிப்படையில், மொத்தம் 42,08,32,021 டோஸ் தடுப்பூசி  பயன்படுத்தப்பட்டுள்ளன.
சுமார் 3.29 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1738742
----
(Visitor Counter : 168
நுகர்வோர் நலன், உணவு மற்றும் பொது விநியோகம் அமைச்சகம்
நாட்டின் இ-தாகில் இணையதளத்தின் மூலம் 24.01.2023 வரை மொத்தம் 35,898 நுகர்வோர் புகார்கள் தாக்கல் செய்யப்பட்டுள்ளன
நுகர்வோர் பாதுகாப்புச் சட்டம் 2019, நுகர்வோரின் புகார்களை இணையதளம் மூலமாக தாக்கல் செய்யும் வசதிகளை வழங்குகிறது. நுகர்வோர் பாதுகாப்பு விதிகளின்படி தேசிய ஆணையம், மாநிலங்கள் ஆணையம் மற்றும் மாவட்ட ஆணையம் ஆகியவற்றில் புகார்களை அளிக்கலாம். இதற்கென இ-தாகில்  என்ற இணையதளம் உருவாக்கப்பட்டுள்ளது. 34 மாநிலங்கள்மற்றும் யூனியன் பிரதேசங்களிலிலிருந்து புகார்களை தாக்கல் செய்யும் வசதி ஏற்படுத்தப்பட்டுள்ளது.
இந்த இணைய தளத்தின் மூலம் இது வரை 29,553 புகார்கள் தாக்கல் செய்யப்பட்டு 10,878 புகார்கள் பதிவு செய்யப்பட்டுள்ளன. இவை அனைத்தையும் சேர்த்து 35,898 புகார்கள் இதன் மூலம் தாக்கல் செய்யப்பட்டு இதில் ஹ1,810 புகார்களுக்கு தீர்வு காணப்பட்டுள்ளன. தமிழகத்தைப் பொறுத்தவரை 638 புகார்கள் தாக்கல் செய்யப்பட்டு 42 புகார்கள் பதிவு செய்யப்பட்டு 12 புகார்களுக்கு தீர்வு காணப்பட்டுள்ளது. இந்தத் தகவலை மத்திய நுகர்வோர் விவகாரங்கள் துறை இணை அமைச்சர் திரு அஸ்வினி குமார் சௌபே மாநிலங்களவையில் கேள்வி ஒன்றுக்கு எழுத்துபூர்வமாக அளித்த பதிலில் தெரிவித்துள்ளார்.